Foto: O‘FF O‘zbekiston milliy terma jamoasi delegatsiyasi 13 noyabr tongida Janubiy Koreya poytaxtiga yo‘l oldi. O‘FF sayti xabariga ko‘ra, Samvel Babayan qo‘li ostidagi jamoa 12 noyabr kuni "asrdan shomga qadar" mashg‘ulot o‘tkazgan va keyin Seul shahriga charter reys bilan uchib ketgan. Avval xabar qilinganidek, terma jamoa yarim himoyachisi Azizbek Haydarov jarohat tufayli Koreyaga bora olmaydi. Qolgan futbolchilar sog‘-salomat va ular terma jamoa bilan Seulga uchib ketishgan. Janubiy Koreya va O‘zbekiston terma jamoalari o‘rtasidagi o‘yin 15 noyabr kuni Toshkent vaqti bilan soat 16:00da boshlanadi.